Pollenbærer

En pollenbærer er et pollenblad, en del av de mannlige kjønnsdelene hos blomsterplanter og nakenfrøete planter. 

Tidligere ble de kalt støvbærere. Hos nakenfrøete planter foretrekkes begrepet pollenblad.

Hos dekkfrøete planter produseres pollenet i pollensekker i pollenknappen som bæres av en pollentråd. Hos nakenfrøete planter er det også pollensekker, men ingen pollenknapp. Der sitter pollensekkene på undersiden av pollenblader i en hannkongle.

Hos noen blomsterplanter er noen av pollenbærerne sterile, dvs. de har ikke funksjonelt pollen. Slike strukturer kalles staminodier og kan ha andre funksjoner i blomsten som nektarproduksjon (trollhassel) eller være kronblad-lignende og ha reklamefunksjon (kannaslekta). 

 Galleri 

 Se også 
 Fruktemne
 Pollinering
 Noter 
For å referere til det samlede antall pollenbærere i en blomst brukes faguttrykket andrøsium.
Faguttrykket for en pollentråd er filament etter latin filum som betyr «tråd».
Faguttrykket for de to halvdelene i en pollenknapp er tekae (flertall), av gresk theca som betyr «eske» eller beholder.
Pollensekk kan også benevnes med faguttrykket mikrosporehus, eller med lånordet microsporangia (flertall) fra latin.
 Referanser 

Kategori:Plantemorfologi